ФНИ на СУ „Св. Климент Охридски“

Резюме на изследователски проект на тема:

„Изследване на емпатията в едноезична и двуезична среда”

по договор № 80-10-157 от 24.04.2020 г.

с ръководител: доц. д-р Екатерина Неделчева Софрониева

Факултет по науки за образованието и изкуствата

Настоящият проект се реализира успешно в съответствие с поставените изследователски цели. Първата беше да се установи наличието или отсъствието на връзка между езика и културата на дадена общност и нивата на проява на емпатия на нейните членове. Бяха проведени изследвания сред едноезични и двуезични общности в България и Испания. Използваните инструменти за България „Поведенческа скала на Кеймбридж – версия на български език” (Sofronieva, Shopov & Tanushev 2010) и „Коефициент на Емпатия – Коефициент на Систематизация, Въпросник за детския КЕ-КС” (Sofronieva, Shopov, Beleva, Baeva & Cone 2017) са публикувани на сайта на изследователския център по аутизъм към университета „Кеймбридж” (Autism Research Centre based at the University of Cambridge in the UK,<http://www.autismresearchcentre.com/arc_tests>).

Резултатите от проведените проучвания показват, че нивата на емпатия в изследваните групи се различават както при децата, така и при възрастните.

Втората основна цел на проекта бе да се организират срещи, дискусии и обучения на студенти и учители за ролята на емпатията в обучението и комуникацията. Те се проведоха успешно в онлайн формат, като в тях взеха участие студенти от България, Индонезия, Испания, Казахстан и Гърция, както и учители по език на деца от началното училище и детската градина. Част от есетата и предложенията на участниците бяха включени към методическите материали, публикувани по темата на български и английски език през 2020 г.